বাবর আলী খান

সৈয়দ বাবর আলী খান বাহাদুর (মৃত্যু: ২৮শে এপ্রিল, ১৮১০) ছিলেন বাংলা বিহার ও উড়িষ্যার নবাব। তার পিতা আশরফ আলী খান ৬ই সেপ্টেম্বর ১৭৭৩ সালে মৃত্যুবরণ করলে তিনি সিংহাসনে আরোহণ করেন। বাবর ১৭৭৩ সালে মসনদে আরোহণের সময় থেকে ১৮১০-এর ২৮শে এপ্রিল তার ওফাৎ পর্যন্ত ক্ষমতায় অধিষ্ঠিত ছিলেন।

জীবন
নবাব নাজিম বাবর আলী খান ছিলেন আশরফ আলী খাঁর অন্যতম প্রধান স্ত্রী ফয়জুন্নেসা বেগমের সাহেবজাদা। ১৮১০ সালে বাবরের ওফাতের বাদে তার সাহেবজাদা আলী জাহ নবাবের মসনদে আরোহণ করেন।

বাবর আলী খানের দুজন স্ত্রী ছিল। তার প্রথম স্ত্রীর নাম বাবু বেগম সাহেবা এবং তিনি মোহাম্মদ সামি খানের কন্যা ছিলেন। তবে বাবর আলী খানের দ্বিতীয় স্ত্রীর নাম জানা যায়নি। বাবরের দুই পুত্র ছিল। বড় পুত্রের নাম জৈনুদ্দিন আলী খান ওরফে আলী জাহ, মাতা বাবু বেগম সাহেবা এবং দ্বিতীয় পুত্রের নাম আহাম্মদ আলী খান, তিনি ছিলেন দ্বিতীয় স্ত্রীর সন্তান।

আরও দেখুন
বাংলার শাসকগণ
বাংলার ইতিহাস
ভারতের ইতিহাস

বহিঃসংযোগ
   Site dedicated to Nawab Nazim Babar Ali Khan of Bengal, Bihar and Orissa 

বিষয়শ্রেণী:বাংলার নবাব
বিষয়শ্রেণী:১৮১০-এ মৃত্যু
বিষয়শ্রেণী:১৮শ শতাব্দীতে জন্ম